Talous- ja sosiaalikomitean lausunto aiheesta "Ehdotus Euroopan parlamentin ja neuvoston päätökseksi tiettyjen päätöksillä N:o 645/96/EY, N:o 646/96/EY, N:o 647/96/EY, N:o 102/97/EY, N:o 1400/97/EY ja N:o 1296/1999/EY hyväksyttyjen yhteisön toimintaohjelmien jatkamisesta ja näiden päätösten muuttamisesta"



Virallinen lehti nro C 116 , 20/04/2001 s. 0096 - 0097



Talous- ja sosiaalikomitean lausunto aiheesta "Ehdotus Euroopan parlamentin ja neuvoston päätökseksi tiettyjen päätöksillä N:o 645/96/EY, N:o 646/96/EY, N:o 647/96/EY, N:o 102/97/EY, N:o 1400/97/EY ja N:o 1296/1999/EY hyväksyttyjen yhteisön toimintaohjelmien jatkamisesta ja näiden päätösten muuttamisesta" (2001/C 116/20) Neuvosto päätti 15. syyskuuta 2000 Euroopan yhteisön perustamissopimuksen 152 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "työllisyys, sosiaaliasiat, kansalaisuus" -jaosto antoi lausuntonsa 14. marraskuuta 2000. Esittelijä oli Christoph Fuchs. Talous- ja sosiaalikomitea hyväksyi 29. ja 30. marraskuuta 2000 pitämässään 377. täysistunnossa (marraskuun 29. päivän kokouksessa) seuraavan lausunnon. Äänestyksessä annettiin 110 ääntä puolesta, ja 3 pidättyi äänestämästä. 1. Johdanto 1.1. Ehdotus Euroopan parlamentin ja neuvoston päätökseksi kansanterveysalaa koskevien yhteisön toimintaohjelmien jatkamisesta on osa komission äskettäin esittämää kansanterveysalan strategiaa(1). 1.2. Uuteen kansanterveysalan strategiaan sisältyy kansanterveysalan toimintasuunnitelma sekä yhteisön muiden politiikkojen ja toimien kanssa yhteisiä ja toisiaan tukevia osatekijöitä, jotka voivat vaikuttaa terveyttä määrittäviin seikkoihin. Komissio on ehdottanut, että Euroopan parlamentti ja neuvosto hyväksyisivät EY:n perustamissopimuksen 152 artiklan mukaisesti uuden laaja-alaisen kansanterveysalan toimintaohjelman osana kansanterveysalan toimia(2). Uusi ohjelma korvaa nykyiset kansanterveysalan ohjelmat. 1.3. Koska uusi kansanterveysalaa koskeva ohjelmaehdotus on hyväksyttävä yhteispäätösmenettelyllä, on mahdollista, etteivät Euroopan parlamentti ja neuvosto tee asiasta päätöstä ennen tiettyjen nykyisten ohjelmien päättymistä. Seuraavat toimintaohjelmat päättyvät 31. joulukuuta 2000: - terveyden edistämistä, terveydestä tiedottamista, terveyskasvatusta ja -koulutusta koskeva yhteisön toimintaohjelma(3) - syöväntorjunnan toimintaohjelma(4) - aidsin ja eräiden muiden tartuntatautien ehkäisemistä koskeva yhteisön toimintaohjelma(5) - yhteisön toimintaohjelma huumausaineiden väärinkäytön ehkäisemiseksi(6). Seuraavat ohjelmat päättyvät 31. joulukuuta 2001: - terveystilanteen seurantaa koskeva yhteisön toimintaohjelma(7) - saasteperäisten sairauksien vastainen yhteisön toimintaohjelma(8). 1.4. Nykyisiin ohjelmiin sisältyvät toimet ovat perustavanlaatuisia kansanterveysalaa koskevien yhteisön tavoitteiden toteuttamiseksi. Toiminnan keskeytyminen haittaisi niin konkreettisia toimia kuin strategisia tavoitteita. 1.5. Vuosina 2000 ja 2001 päättyviä ohjelmia tulisi kuitenkin jatkaa vain rajatuksi ajaksi siten, että ne kestäisivät vain siirtymäajan uuden kansanterveysalan ohjelman käynnistymiseen asti. Näin ollen ehdotetaan kyseisten kuuden ohjelman jatkamista 31:een joulukuuta 2002 asti. 2. Yleistä 2.1. Talous- ja sosiaalikomitea on tyytyväinen komission ehdotukseen yhteisön kuuden kansanterveysalan toimintaohjelman jatkamisesta 31:een joulukuuta 2002 asti. 2.2. Komitea katsoo, että on välttämätöntä jatkaa näiden ohjelmien puitteissa toteutettuja toimia nykyiset toimintaohjelmat korvaavan uuden laaja-alaisen kansanterveysalan ohjelman käynnistymiseen asti. Bryssel 29. marraskuuta 2000. Talous- ja sosiaalikomitean puheenjohtaja Göke Frerichs (1) "Komission tiedonanto neuvostolle, Euroopan parlamentille, talous- ja sosiaalikomitealle sekä alueiden komitealle Euroopan yhteisön terveysstrategiasta", KOM(2000) 285 lopullinen. (2) Vrt. TSK:n lausunto aiheesta "Ehdotus Euroopan parlamentin ja neuvoston päätökseksi yhteisön kansanterveysalan toimintaohjelman (2001-2006) hyväksymisestä". (3) Päätös N:o 645/96/EY, EYVL L 95, 16.4.1996. (4) Päätös N:o 646/96/EY, EYVL L 95, 16.4.1996. (5) Päätös N:o 647/96/EY, EYVL L 95, 16.4.1996. (6) Päätös N:o 102/97/EY, EYVL L 19, 22.1.1997. (7) Päätös N:o 1400/97/EY, EYVL L 193, 22.7.1997. (8) Päätös N:o 1296/1999/EY, EYVL L 155, 22.6.1999.